1. **Prezentácia**

**Prítomní delegáti** :

Dušan Dědeček (ŠK OLYMP Slovakia), Miloš Štefek (Slovenská asociácia golfu nepočujúcich), Eva Jurková (STK Lokomotíva Košice), Peter Vašíček (ŠKN Trenčín), Rastislav Hrdlík (ŠKN Nové Zámky), Pavol Pitoňák (Curlingový klub Čierna voda), Dušan Hrdlík (ŠKN Sokol), Milena Fabšičová (ŠKN Žilina), David Pristač (TJ Vysoké Tatry), Peter Birka (FCN Lučenec), Marcela Čierna (ŠKN Hlohovec),

**Neprítomní delegáti**:

Ladislav Hlavatý (Novomeský ŠK Bratislava 1922), Bohuš Forrai (ŠKN Košice), Jozef Váhovský (ŠKN Prešov), Jozef Izso (ŠK NEKO),

**Hostia**: Kontrolór DVS Ing. Lukáš Dědeček

1. **Otvorenie**

Na úvod privítal prezident Miloš Štefek prítomných členov a hostí a predstavil v krátkosti program Valného zhromaždenia.

1. **Návrh a schválenie pracovného predsedníctva, zapisovateľa a overovateľa**

Pán Štefek oboznámil prítomných, že hlasovanie bude verejné a bude prebiehať v posunkovom jazyku. V súlade s rokovacím poriadkom predstavil jednotlivých navrhovaných členov pracovného predsedníctva:

členovia – Miloš Štefek, Dušan Dědeček, Rastislav Hrdlík, Peter Birka

zapisovateľ – Marcela Čierna

overovateľ – Ing. Lukáš Dědeček

**Hlasovanie – pracovné predsedníctvo:**

Za: 11 Proti: 0 Zdržali sa: 0

**Hlasovanie – zapisovateľ:**

Za: 11 Proti: 0 Zdržali sa: 0

**Hlasovanie – overovateľ:**

Za: 11 Proti: 0 Zdržali sa: 0

1. **Návrh a schválenie mandátovej a návrhovej komisie**
* *p. Štefek navrhol zloženie mandátovej a návrhovej komisie a to v zložení: p. David Pristač a p. Jarmila Hrdlíková*

**Hlasovanie – návrh členov do mandátovej komisie:**

Za: 11 Proti: 0 Zdržali sa: 0

1. **Návrh a schválenie volebnej komisie**
* *p. Štefek navrhol do tejto komisie p. Andreja Dzelinského a p. Marcelu Čiernu*

**Hlasovanie – navrhnutí členovia do návrhovej komisie:**

Za: 11 Proti: 0 Zdržali sa: 0

**Vyjadrenie mandátovej komisie**

* p. Pristač konštatoval, že prítomných je 11 hlasujúcich delegátov z 15 športových klubov, čo je nadpolovičná väčšina podľa platného rokovacieho a volebného programu. P. Dědeček informoval prítomných, že podľa nových kritérií v stanovách má každý delegát určený počet hlasov a to od 1 až po 6. 1 hlas má každý člen bez rozdielu. Ďalšie hlasy sa pripočítavajú, keď športový klub má v evidencii v DVS od 0-25 športovcov. Ďalší hlas sa pripočítava, keď má od 25-55 športovcov. A ďalší hlas, keď má športovcov 55 a viac. Takto sa dávajú členskej základni až 3 hlasy, čiže 1 hlas plus 3 sú 4 hlasy. Piaty hlas je za účasť na ME, alebo MS v posledných štyroch rokoch. Posledný, šiesty hlas, sa získava za športovca, ktorý bol účastníkom Deaflympiády. Po šesť hlasov majú dva športové kluby a to ŠK Olymp Slovakia s 57 členmi a Trenčín, ktorý má 80 členov. Ostatní delegáti majú nižšie počty hlasov, podľa úspešnosti športovcov a podľa počtu členskej základne. Následne p. Pristač a p. Dědeček spočítali všetky hlasy a p. Pristač konštatoval, že máme celkový počet hlasov 36. Na prijatie uznesení je potrebných 17 a viac hlasov a vyhlásil, že Valné zhromaždenie je uznášania schopné.
1. **Návrh a schválenie programu**

**Hlasovanie – schválenie programu:**

Za: 36 (hlasov) Proti: 0 Zdržali sa: 0

1. **Výročná správa a účtovná uzávierka DVS za rok 2016.**

- p. Dědeček predniesol výročnú správu účastníkom (príloha v predložených materiáloch),

- oboznámil prítomných o skutočnosti, že súčasťou výročnej správy je aj účtovná uzávierka, ktorú pripravila audítorská spoločnosť ProVera, s.r.o. a kde figurujú povinné údaje v súlade s platným zákonom o športe. Ďalej predložil zhromaždeniu návrh na prijatie tejto spoločnosti ako auditorskej spoločnosti DVS. Konštatoval, že združenie DVS stále pracuje s vyrovnaným rozpočtom, i keď v minulých rokoch sme mali stratu, ktorá bola financovaná z darov našich podporovateľov a o schválení straty navrhol hlasovať podľa účtovného zákona s prebehnutým auditom. Navrhol hlasovanie na odsúhlasenie výročnej správy a odsúhlasenie straty z minulých rokov, v súlade so zákonom o účtovníctve.

- p. Štefek sa opýtal prítomných, či majú pripomienky k výročnej správe, účtovnej uzávierke a spoločnosti ProVera, s.r.o. a navrhol hlasovanie,

Pripomienky a otázky neboli.

Hlasovanie:

Za: 32 Proti: 0 Zdržali sa: 0

**8. Návrh, zmena a doplnenie stanov**

- p. Dědeček prítomných stručne informoval, že majú pred sebou stanovy, ktoré sú dielom nášho právneho zástupcu, ktorý vychádzal z existujúceho právneho systému. Zo zákona o športe nám vyplývajú povinnosti, ktoré teraz máme zakotvené v stanovách. Ministerstvo školstva sa prostredníctvom kontrolóra vyjadruje k stanovám a upozorňuje nás na niektoré časti a state, ktoré neboli podľa ministerstva dobre vypracované a preto nám navrhli konkrétne zmeny, ktoré sme vykonali. Predložili sme ich na schválenie a ministerstvo nám potvrdilo správnosť stanov a súlad so zákonom. Tieto stanovy máte dnes pred sebou. Ak nahliadneme do stanov, zvýraznené časti v nich sú vlastne vykonané zmeny.

- ďalej p. Dědeček upozornil na pár detailov a to, že sme doplnili odsek: *„DVS vplýva a je súčasťou kultúry nepočujúcich. DVS sa snaží vplývať na rozvíjanie a budovanie kultúrneho dedičstva nepočujúcich“.* A práve touto úpravou stanov sme chceli sprístupniť možnosti uchádzať sa o projekty Ministerstva kultúry a poskytnutie finančných prostriedkov. Doplnili sme aj odsek o členstve v DVS na žiadosť kontrolóra, čiže členovia DVS sú povinní platiť ročný členský poplatok. Túto úpravu od nás vyžaduje aj audítorská firma. P. Dědeček ďalej konštatoval, že v stanovách je viacero detailov, ktoré sa upravovali, napríklad povinnosť pripraviť zápisnicu zo zasadnutia, ktorá má byť k dispozícii do 25 dní od zasadnutia. Ostatné zmeny viď príloha.

- p. Dědeček navrhol hlasovanie o nových stanovách v zmysle predloženého návrhu.

Za: 32 Proti: 0 Zdržali sa: 0

1. **Predstavenie reprezentačného družstva na XXIII. Letnej Deaflympiády a zloženie podporného tímu-členov výpravy SR na XXIII. Letnej Deaflympiáde**
* p. Štefek predstavil prítomným zloženie Deaflympijského tímu (príloha v predložených materiáloch). Vyzval prítomných k schváleniu zloženia Deaflympijského tímu.

Za: 32 Proti:0 Zdržali sa:

1. **Diskusia**

- p. Štefek uviedol ďalší bod programu, ktorým bola diskusia.

- p. Pristač David sa prihlásil o slovo s otázkou na p. Dědečka a na DVS. Otázka znela, aké podmienky podpory DVS majú športovci, konkrétne teraz tí, čo sa zúčastnia na budúcej Zimnej Deaflympiáde, keďže napríklad nepočujúci lyžiari, ktorí sa zúčastnili na ME a MS nemali od DVS žiadnu finančnú podporu?

- p. Dědeček konštatoval, že celkom nerozumie otázke, ale že v podstate ide o niečo, čo chce DVS vstupovať do svedomia. Nie je pravda, že sme vám lyžiarom nič nezaplatili, pretože časť výdavkov na MS sme vám vyplatili. A dohodli sme sa, že výdavky za MS vám vyplatíme, keď nám prídu ďalšie finančné prostriedky na činnosť. A p. Legutky bol minulý rok plateným trénerom. Chcem povedať, že všetci majú rovnaké podmienky, to znamená, že tí, ktorí nemajú výsledky si všetky výdavky na prípravu hradia sami a až potom, keď dosiahnu výsledky, im môžeme prispieť na prípravu. V prípade lyžiarov môžem hovoriť o šťastí, lebo VV DVS rozhodol, že napriek tomu, že lyžiari predtým nemali výsledky, ktoré sú hodnotené Ministerstvom školstva, prispeje lyžiarom na prípravu na MS z prostriedkov na činnosť DVS. Bojujeme za to, aby sa lyžiari mali lepšie a bohužiaľ tento rok dostanú lyžiari prostriedky ako jediní. Žiadali sme príspevky na golf a aj na bedminton, tieto dva športy od nás nedostávajú podporu a na prípravu na Deaflympiádu si zabezpečovali finančné prostriedky sami. Takisto Peter Vašíček nedostal od nás žiadnu podporu v tomto roku, jedinou čo dostane, tak to bude príspevok za účasť na Deaflympiáde. P. Pristač konštatoval, že do budúcna by bolo dobré snažiť sa získať peniaze nielen od štátu, ale aj od sponzorov. P. Dědeček povedal, že od r. 2011 nič iné nerobíme, len sa snažíme získať peniaze od sponzorov na činnosť, ktoré by sme mohli voľne použiť na prípravu športovcov. Žiadneho sponzora sa nám nepodarilo získať. Preto sme v tomto roku ako VV DVS prijali rozhodnutie, že investujeme viac prostriedkov na propagáciu deaflympionikov a nášho združenia, aby sme získali sponzorov. Nie je jednoduché získať sponzorov a nemôžeme si dovoliť sľúbiť niečo, čo nemôžeme splniť. Je na nás, aby sme dali spoločnosti vedieť, že nepočujúci sú tu a sú menej viditeľní a ich postihnutie je veľmi ťažké. A to sa nedá bez toho, aby sme neinvestovali svoje peniaze. Preto sme rozbehli kampaň, ktorá nás bude stáť 25.000,- Eur. Nech spoločnosť vie, že nepočujúci šli na Deaflympiádu a aké majú výsledky a že sú tu. Posledné tri roky nám Ministerstvo školstva nedalo príspevky na mládež, aj keď mali športové výsledky. Minulý rok bolo prísne určené, ktoré prostriedky na čo použiť. Momentálne nám trocha rozviazali ruky a vieme s finančnými prostriedkami pracovať. P. Štefek povedal, že v tomto roku sme navštívili rôznych sponzorov a aj sme mali prisľúbenú finančnú podporu, ale bohužiaľ sa nám nepodarilo získať žiadne peniaze. Ale ideme ďalej a snažíme sa získať finančnú podporu na činnosť.

P. Maťovčík sa opýtal, či športovci, ktorí budú mať umiestnenie na 1. a 2. mieste na športových súťažiach dostanú finančné prostriedky, ktoré im boli sľúbené. P. Dědeček povedal, že momentálne sú dve formy oceňovania a to za Deaflympiádu a za MS a ME. Za výsledky z MS a ME sme zrovnoprávnení a dostávame rovnaké odmeny ako ostatný športovci. Čo sa týka Deaflympiády sme znevýhodnení a doslova diskriminovaní. Očakáva sa od nás, že podáme žiadosť, ktorú musí odsúhlasiť vláda SR. Odmeny za Olympiádu a paralympiádu odsúhlasuje vláda SR. Náš právny zástupca má pripravený návrh odmien za Deaflympiádu a zároveň má na starosti podať žiadosť, ktorá by mala byť v priebehu týždňa až dvoch predložená vláde SR. Momentálne vám bohužiaľ nemôžem slúbiť odmeny za Deaflympiádu. P. Hrdlík povedal, že ako člen VV DVS žiada, aby DVS napísalo list s problémami nepočujúcich športovcov priamo predsedovi vlády p. Ficovi. P. Dědeček povedal, že je proti tomu, aby sa písali listy hlava nehlava. Minimálne trikrát sme poslali list so žiadosťou a ani nám neodpovedali. Musíme hľadať inú cestu, aby sme dosiahli čo chceme. Tá cesta začína práve teraz, kampaňou o nás a tým, že sme podnikli kroky k nášmu zviditeľneniu. Napríklad dnešná návšteva u pána prezidenta, printová kampaň a spolupráca so Slovenskou televíziou. P. Štefek následne podporil a vysvetlil slová p. Dědečka v tom zmysle, že keď DVS začínalo malo jedného športovca, Ivanu Krištofičovú a časom sa k nej pridali ostatní športovci. Takže naša momentálna kampaň nám určite pomôže zviditeľniť sa a pomôže nám získať finančné prostriedky pre športovcov a na našu činnosť. Chce to trpezlivosť a prácu na zviditeľňovaní nás nepočujúcich. V diskusii už nemal nikto z prítomných žiadne otázky a ani pripomienky.

Následne dostal slovo p. Ing Lukáš Dědeček ako kontrolór a vysvetlil čo obnáša jeho práca a oboznámil prítomných so Správou kontrolóra (viď príloha).

P. Dědeček poprosil o krátku desaťminútovú prestávku na zasadnutie mandátovej, návrhovej a volebnej komisie na pripravenie a dokončenie uznesení.

1. **Záver, ukončenie rokovanie**
* p. Pristač prečítal správy Mandátovej a Návrhovej komisie (viď príloha) a keďže pred skončením zasadnutia odišiel p. Birka, celkový počet hlasov sa znížil z celkového počtu 32 na 31. Čo však nebolo problémom, pretože Valné zhromaždenie bolo naďalej uznášania schopné.
* p. Dzelinsky prečítal správu Volebnej komisie (viď príloha)
* Valné zhromaždenie schválilo všetky správy jednotlivých komisií

Hlasovanie

* Za: 31 Proti: 0 Zdržali sa: 0
* p. Štefek poďakoval prítomným za účasť a poprial veľa úspechov v ďalšej športovej činnosti.

*Zapísala Marcela Čierna, v Bratislave.........................*

*zapisovateľ – Marcela Čierna........................................................................*

*overovateľ – Ing. Lukáš Dědeček........................................................................*

*generálny sekretár – Dušan Dědeček......................................................................*